Гомельскі дзяржаўны тэатр лялек выступіць на Міжнародным тэатральным фестывалі “Блукаючыя зоркі” ў Кіеве. Прысвечаны ён творчасці Шалом-Алейхема: сёлета спаўняецца 150 гадоў з дня нараджэння пісьменніка. Праводзіцца фестываль ужо адзінаццаты раз і збірае прафесійныя і аматарскія тэатры ды тэатральныя студыі з розных краін СНД, якія маюць у сваім рэпертуары творы класіка. Спектаклі пройдуць на сцэне Кіеўскага акадэмічнага тэатра лялек 3 — 5 верасня.